I februar 1940 ble Amilakhvari tilknyttet 2. alpejegerbataljon. Han ble, som en del av Fremmedlegionens 13. halvbrigade i det franske ekspedisjonskorpset, i april 1940 sendt til Norge for å møte de tyske invasjonsstyrkene ved Narvik. I slaget om Narvik ledet han 2. bataljon. For sin innsats i slaget om Narvik ble Amilakhvari av kongen i statsråd 20. mars 1942 tildelt det norske Krigskorset med sverd. Innstillingen omtalte Amilakhvari som «likeså glimrende ved sin iver som ved sine tekniske kunnskaper.»